Ezredével július közepén hazavezényelték, és Jellasics támadásakor (1848. szeptember 11.) átvette ezrede parancsnokságát, majd csatlakozott a Jellasics elleni táborhoz. A pákozdi csatában (1848. szeptember 29.) a magyar sereg bal szárnyának parancsnoka volt. A schwechati csatában (1848. október 30.) már honvéd ezredesként vett részt. Itt ő vezette a magyar bal szárny lovasságának azt a részét, amely a csata kezdetén késve vonult fel. A hiba később szerencsésnek bizonyult, és hozzájárult ahhoz, hogy a magyar sereg súlyosabb veszteségek nélkül tudott visszavonulni a magyar határ mögé.